Cucur Gunung Besar

Cucur Gunung Besar atau Burung segan Dulit (Batrachostomus harterti) ialah spesies burung yang kurang diketahui dalam keluarga burung cucur, Podargidae, dengan taburan yang dirakamkan di hutan pergunungan di utara dan tengah Borneo yang mana ia endemik. Spesies ini adalah ekajenis.

 Sejarah dan etimologi 
Spesimen jenisnya dikumpul oleh Charles Hose pada tahun 1891 di Gunung Dulit di utara Sarawak, pada ketinggian kira-kira 600 m, dengan burung tersebut diambil dari "dalam pondok hutan kecil yang ia telah terbang masuk pada waktu senja ternyata tertarik pada cahaya".Smythies & Davison (1998).Thomas (1892). Nama lazimnya mencerminkan lokaliti jenis, manakala nama khususnya menghormati pakar ornitologi Jerman Ernst Hartert.

 Penerangan 
Ia ialah cucur yang besar, gelap, perang berangan, panjangnya antara 32 hingga 37 cm. Panjang sayapnya ialah 220 hingga 250 mm. Ia mempunyai sorotan kuning pucat pada gombak dan leher belakang kuning pucat nipis. Bulu susup sayapnya mempunyai tompok-tompok putih yang besar. Bahagian bawahnya berwarna perang pucat dengan sorotan kuning pucat dan tompok-tompok. Kedua-dua jantina mirip.Smythies & Davison (1998).Cleere & Nurney (1998).

Satu-satunya cucur lain yang mempunyai saiz yang setandingnya di Borneo ialah cucur besar (B. auritus), yang bersama Cucur Gunung Besar membentuk superspesies.HBW 5: 285. cucur besar lebih besar sedikit (dengan panjang 39–42 cm) dan lebih pucat; gombaknya bertompok-tompok dan bervermikul berbanding bersorot, bulu susup sayap lebih banyak bertompok, dan bentuk corak bahagian bawahnya lebih ringkas. Tiada cucur lain yang ditemui di Borneo adalah lebih daripada 30 cm panjang.Cleere & Nurney (1998).

 Suara 
Seruannya tidak diketahui secara pasti, walaupun Tom Harrisson merakamkan suatu seruan di Tanah Tinggi Kelabit, yang dikaitkan dengan spesies tersebut, sebagai "tuab tuab". Nama bahasa Kelabit bagi Cucur Gunung Besar ialah Tu'ub atau Suit tu'ub.Smythies & Davison (1998).

 Taburan dan habitat 
Segan Dulit adalah endemik di Borneo. Hanya lapan spesimen muzium diketahui, diambil dari Gunung Dulit, Dataran Tinggi Usun Apau, dan Tanah Tinggi Kelabit di Sarawak, dan dari Gunung Liang Kubung di Kalimantan Barat. Ia juga pernah dilihat berhampiran Poring di Taman Negara Kinabalu di Sabah.Smythies & Davison (1998).Cleere & Nurney (1998).

Habitat utamanya ialah hutan gunung rendah dengan pertumbuhan primer dan sekunder, pada ketinggian 300 hingga 1500 m atas paras laut.Cleere & Nurney (1998). Di Gunung Dulit, ia menggantikan cucur besar yang lebih meluas secara altitud di paras yang lebih rendah.HBW 5: 285.

 Tingkah laku 
Sangat sedikit yang diketahui tentang pembiakan atau tabiat pemakanan segan Dulit. Spesimen betina yang diambil pada 19 November telah bersedia untuk bertelur.Smythies & Davison (1998). Perut spesimen yang diambil di Tanah Tinggi Kelabit penuh dengan belalang atau belalang juta.

 Status dan pemuliharaan 
Julat Cucur Gunung Besar dianggarkan pada 127,000 km 2 dan sedang menurun. Ia terhad kepada Kawasan Burung Endemik Pergunungan Borneo dan diancam oleh kehilangan habitat melalui pembalakan dan pembangunan pertanian. Status pemuliharaannya dianggap oleh BirdLife International sebagai Hampir Terancam. Usulan langkah pemuliharaan termasuklah penyiasatan ekologi spesies dan perlindungan habitat yang sesuai.BLI species factsheet (2010).

 Rujukan 

 Nota 

 Sumber 







Kategori:Batrachostomus